Eeva-Aet Jänes

Eeva-Aet Jänes (kunstnikunimega Eva Jänes, 30. mai 1942 Tallinn – 9. september 2024) oli eesti maalikunstnik. Eeva-Aet Jänese lapsepõlvelinn oli Paide, kuhu põgeneti sõja eest. Ta õppis Tartu Kunstikoolis (1957–1962), mille lõpetas maali erialal (tollal ametlikult kunstipedagoogika) ning Eesti NSV Riikliku Kunstiinstituudis (1964–1970), saades monumentaalmaalija diplomi. Tema diplomitöö juhendajad olid professor Lepo Mikko ja Valerian Loik ning monumentaalkunstnik Dolores Hoffmann. Eeva-Aet Jänesest sai üks väheseid eri tehnikaid kasutav monumentaalkunstnikke Eestis. Tema loomingu hulgas on palju mitmesuguste hoonete monumentaalmaale ja vitraaže. Ta on saanud inspiratsiooni arhitektuursest keskkonnast, tema sütitajaks ning ideede käivitajaks on olnud avar ja võimalusterohke seinapind. Tema üks suurejoonelisemaid töid on Rakvere linna lähedal asuva Piira veterinaarravila (tollane Rakvere loomade haiguste tõrje jaam) administratiivhoone fresko. See 1976. aastal valminud hoone on üks väheseid, kus sisekujundus on terviklikult säilinud. Fresko restaureeriti 2024. aastal. Kunstnik viljeles ka geomeetrilist abstraktsiooni, mis köitis teda 1980.aastate algupoolest saadik. "See pole vastuolus tema figuratiivse ja iseäranis monumentaal-dekoratiivkunstiga, sest viimanegi eeldab konstruktsiooni selgust, toonide ja vormide harmooniat, ühtlasi nende kontrastide ja dünaamika head tunnetamist." Suurema osa elust tegutses Eeva-Aet Jänes vabakutselisena. Eeva-Aet Jänes oli Tallinna Jaani kiriku galerii ellukutsuja ning selle kauaaegne galerist. Ta on olnud pikaaegne EELK kunsti- ja arhitektuurinõukogu juhataja ning EELK kultuuriväärtuste komisjoni liige, samuti kuulus ta Eesti Kunstnike Liitu ja ka Eesti Maalikunstnike Liitu. Õpingute ajal valminud Eesti NSV Riikliku Kunstiinstituudi hoones (Tartu maantee 1, Tallinn) asunud sgrafiito (hävinud) 1974 Aseri Keraamikatehase sgrafiito (Aseri alevik, Viru-Nigula vald) 1976 Piira veterinaarravila administratiivhoone freskomaal (Piira küla, Vinni vald) 1976–1977 Kondiitrivabriku Kalev söökla freskopannoo aadressil Pärnu mnt 139 (säilinud osaliselt) (Tallinn). Kultuurimälestisena riikliku kaitse all alates 20.06.1995. 1977–1978 Põdrangu sovhoosi kultuurimaja saali sgrafiito (Tamsalu, Tapa vald) 1980 Väike-Maarja rahvamaja fresko (Väike-Maarja alevik, Väike-Maarja vald) 1982 Tallinna Perekonnaseisuameti fuajee freskod aadressil Pärnu mnt 67. Kultuurimälestisena riikliku kaitse all 1993 Eesti Evangeelse Luterliku Kiriku konsistooriumi kabeli freskod (Tallinn) 1994 Muhu Katariina kiriku kooriruumi ida- ja lõunaakna vitraažid (Liiva küla, Muhu vald) Tartu Pauluse, Rapla, Vormsi, Haljala ja Järvakandi kiriku vitraažid Linnamaalide näitus (Tallinna Linnamuuseum, 1987) "Maal maalis" (Tallinna Keskraamatukogu galerii, 03.-30.06.2013) "Olemise lugu" (retrospektiivnäitus Tallinna Jaani kiriku galeriis, 07.06.–30.06.2017) „Ilmalätted“ (isikunäitus Tallinna Jaani kiriku galeriis, 14.10.–12.11.2020) "Järvamaa maastikud" (Ajakeskuse Wittenstein taevakorrus (Paide vallitorn)), 10.07.–06.08.2023) 2010 – EELK Tallinna Jaani koguduse tänumärk 2012 – EELK teeneteristi III järgu orden Eva Jänes: geomeetria kaudu harmooniale. Maalid. Koostaja: Eva Jänes, Mai Levin. Tallinn 2019 Kunstniku ema Alice Jänes oli Paide 1. Keskkooli joonistusõpetaja. Eeva-Aet Jänes oli abielus kunstnik Hillar Jaanusega. Eeva-Aet Jänes kultuurimälestiste riiklikus registris Eeva-Aet Jänes kultuurimälestiste riiklikus registris Eeva-Aet Jänes kultuurimälestiste riiklikus registris Eeva-Aet Jänes kultuurimälestiste riiklikus registris Eeva-Aet Jänes kultuurimälestiste riiklikus registris Eeva-Aet Jänes kultuurimälestiste riiklikus registris Eeva-Aet Jänes kultuurimälestiste riiklikus registris Eeva-Aet Jänes kultuurimälestiste riiklikus registris Muhu Katariina kiriku kooriruumi idaaken. Eva Jänese vitraaž ERR (11. september 2024). "Suri maalikunstnik Eeva-Aet Jänes". ERR. Vaadatud 12. septembril 2024. Toimetus (12. september 2024). "In memoriam Eeva-Aet Jänes (30. 05.1942–9.09.2024)". e-Kirik. Vaadatud 12. septembril 2024. Alatalu, Epp (aprill 1988). "Monumentaalkunstnik Eva Jänes". Nõukogude Naine. 441 (4): 12–13. "FOTO ⟩ Paide juurtega kunstniku meistriteos läbis värskenduskuuri". Järva Teataja. 7. mai 2024. Vaadatud 12. septembril 2024. Jaanus, Eva-Liisa (03.06.2013). "Eva Jänese näitus Maal maalis Tallinna Keskraamatukogu galeriis". Sirp. Vaadatud 13. septembril 2024. Gregor Taul (14.07.2016). "Monumentaalmaal". Gregor Taul. Writing, Curating and Lecturing on Visual Arts, Public Space and Architecture. Originaali arhiivikoopia seisuga 21.11.2021. Vaadatud 21.11.2021. Triin Talk (2017). "Muinsuskaitseameti eksperdihinnang Piira veterinaarravila mälestiseks tunnistamiseks" (PDF). Vaadatud 21.11.2021. "1589 Pannoo, E. Jänes, 1977 (fresko)". Kultuurimälestiste register. 20.06.1995. Vaadatud 21.11.2021. "linnad ja märgid: 137: Põdrangu sovhoosi keskusehoone". linnad ja märgid. Vaadatud 13. septembril 2024. Juta Haasma (01.02.2016). "Kunstiväärtustest, kunstnikest ja skulptoritest Väike-Maarjas". Väike-Maarja Valla Infoleht. Vaadatud 21.11.2021. "Lutheri pere suvevillast Õnnepaleeks". Pealinn. 28.03.2016. Originaali arhiivikoopia seisuga 21.11.2021. Vaadatud 21.11.2021. Tamm, Jaan. "Muhu Katariina kirik 750". Saaremaa Muuseum. Kaheaastaraamat. 2013–2014: 87. Erkki Juhandi (21.06.2017). "Eva Jänese retrospektiivnäitus „Olemise lugu"". Eesti Kirik. Vaadatud 21.11.2021. Erkki Juhandi (14.10.2020). "Eva Jänes Isikunäitus „Ilmalätted"". Eesti Kunstnike Liidu koduleht. Vaadatud 21.11.2021. Eliis (10. juuli 2023). "Uus näitus "Järvamaa maastikud" ajakeskuse taevakorrusel". Wittenstein. Vaadatud 12. septembril 2024. "Tänumärk". Tallinna Jaani koguduse koduleht. Vaadatud 21.11.2021. Tiiu Pikkur (30.08.2017). "Eva Jänes – pühendunud kristliku kunsti teenimisele". Eesti Kirik. Vaadatud 21.11.2021.